Hej.

I Tv var der en politiker, der sagde noget i retning af, at nye dieselbiler er meget rene. Det var nogenlunde sådan, at han formulerede sig. Mange her på Ingeniøren ved, at politikerens formulering nok ikke er den fulde sandhed. Mig bekendt har flere - eller alle - relevante bilproducenter nemlig stadig ikke få løst hele NOx-problemet.

Borgmester Frank Jensen har en side på internettet med overskriften " Ren luft i byen ". Jeg tror, at det er en af Socialdemokratiets valgsider til det kommende kommunalvalg. Her skriver han det, som der står om i Ingeniørens artikel. Og så skriver han også, at man i København bør fordoble en såkaldt beboerlicens for parkering af nyerhvervede dieselbiler. Den nuværende licens på 1150 kr vil gælde for alle andre biler og for de, der allerede ejer en dieselbil. Han vil med hans egne ord have københavnerne til at fravælge dieselbiler, når de skal udskifte deres nuværende biler. Jeg linker til Frank Jensens side til sidst i dette indlæg.

Jeg mener, at der er flere problemer i Frank Jensens holdning.

For det første kan det være, at der kommer nye dieselbiler med et relativt lavt udslip af NOx. Måske kan nogle af disse ligefrem overholde grænseværdi ved realistisk og fornuftig kørsel i virkelighedens verden. Og måske er der allerede nogle få dieselbiler med et lavt udslip af NOx. Skal københavnerne ikke have mulighed for at købe sådan en dieselbil efter tidspunktet, som måske er nytår 2018-2019 ? Det synes jeg, at Københavnerne skal have mulighed for. Nogle dieselbiler har jo bl.a. et mindre udslip af CO-2 end nogle benzinbiler.

For det andet er det ikke en opgave for borgmester og lokalpolitikerne i Københavns Kommune at vedtage dette. Selvom noget af Frank Jensens forslag - ifølge TV - skal forbi Folketinget / regering først, mener jeg ikke, at borgmestre og lokalpolitikere bør have noget at skulle have sagt i sådan en sag. Efter min mening er det nemlig Folketinget og regering, der skal tage sig af sådan et emne. Og så skal Folketingets og regerings lov gælde hele landet. Så jeg bryder mig ikke om lokale love på dette felt. Det her bør Frank Jensen og lokalpolitikerne ikke kunne bestemme.

Og for det trejde er jeg dybt uenig i, at man ikke bør kunne købe dieselbiler i København efter det tidspunkt, som måske er nytår 2018-2019. Ligeledes mener jeg, at nuværende dieselbiler bør kunne køre på nøjagtig samme steder som alle andre personbiler kan køre på.

Med hensyn til for tidlig død p.g.a. NOx fra dieselbiler af personbils-typen, er der åbenbart usikkerhed om hvor mange dødsfald, der er tale om. Det vil jeg komme ind på i mit næste indlæg.

Istedet for at forbyde dieselbiler, der sælges i 2019 eller senere bør det måske mere handle om at få antallet af alle typer af personbiler i København nedsat betydeligt. Nu kender jeg ikke meget til København. Men i Odense er vi flere, der er MEGET trætte af alle de personbiler, der kører rundt og larmer og kræver plads. Elbiler med kun 1 eller 2 personer er også pladskrævende. Derfor har jeg også noget imod for mange elbiler i byerne. Men selvfølgelig er elbiler bedre end fossilbiler i byerne.

Måske er det en ide med satellit-parkeringspladser uden om byerne, hvor folk kan sætte deres personbiler og så tage bus, delecykel eller anden kollektiv trafik ind til byerne. Men som sagt kender jeg ikke meget til København.

Linket til Frank Jensens / Sosialdemokratiets side, der måske er lavet p.g.a. det kommende kommunalvalg.

https://frank-jensen.dk/ren-luft-i-byen/

Venlig hilsen Jan Hervig Nielsen Ideudvikler Projekt Trafiksikkerhed ( og Projekt Smørhul )